**Kivonat a SZOVA Nonprofit Zrt. Igazgatósága által a**

**2025. április 29-i ülésén meghozott határozatokból**

**20/2025. (IV.29.) sz. IG határozat**

A SZOVA Nonprofit Zrt. Igazgatósága a Szombathelyi Távhőszolgáltató Kft. számvitelről szóló 2000. évi C. törvény alapján elkészített 2024. évi – könyvvizsgálói jelentéssel záradékolt – beszámolóját megtárgyalta, és azt **egyhangúlag** azzal a kiegészítéssel javasolja elfogadásra Szombathely Megyei Jogú Város Közgyűlésének, hogy a társaság vesztesége az eredménytartalék terhére kerüljön elszámolásra.

**21/2025. (IV.29.) sz. IG határozat**

A/ A SZOVA Nonprofit Zrt. Igazgatósága a Szombathelyi Távhőszolgáltató Kft. számvitelről szóló 2000. évi C. törvény alapján elkészített 2024. évi – könyvvizsgálói jelentéssel záradékolt – beszámolóját megtárgyalta, és azt **4 igen szavazat és 1 tartózkodás mellett** a 20/2025. (IV.29.) sz. IG határozatban foglalt kiegészítéssel Szombathely Megyei Jogú Város Közgyűlése számára elfogadásra javasolja:

* -256.088 e Ft üzemi eredménnyel,
* 5.278.706 e Ft mérleg főösszeggel,
* -216.076 e Ft adózás előtti eredménnyel,
* -216.076 e Ft adózott eredménnyel.

B/ A SZOVA Nonprofit Zrt. Igazgatósága 2024. évre vonatkozóan Molnár Miklós ügyvezető igazgató részére az ügyvezetési tevékenység megfelelőségét megállapító felmentvényt a Szombathely Megyei Jogú Város Közgyűlése számára megadásra javasolja.

**24/2025. (IV.29.) sz. IG határozat**

A SZOVA Nonprofit Zrt. Igazgatósága a Szombathelyi Távhőszolgáltató Kft. 2025. évi Üzleti tervét megtárgyalta, és azt **4 igen szavazat és 1 tartózkodás mellett** a Tulajdonos számára előterjesztésre javasolja.

**25/2025. (IV.29.) sz. IG határozat**

A SZOVA Nonprofit Zrt. Igazgatósága a Szombathelyi Távhőszolgáltató Kft. állandó könyvvizsgálójára vonatkozóan **egyhangúlag** az alábbiakat javasolja Szombathely Megyei Jogú Város Közgyűlése számára elfogadásra:

* 1. A könyvvizsgáló neve:

Audikont Könyvvizsgáló és Gazdasági Tanácsadó Kft. (székhelye: 9700 Szombathely, Verseny u. 1/C., nyilvántartási száma: 001469, cégjegyzékszáma: 18-09-102100)

* 1. A könyvvizsgálatért felelős személy:

Szabó Anna 9700 Szombathely, Verseny u. 1/C. sz. alatti lakos, kamarai tagsági száma: 002340

* 1. Megbízatásának időtartama:

2025. június hó 01. napjától számított 2 éves időtartamra szól, azaz 2027. május hó 31. napjáig tart a 2025., 2026. évek könyvvizsgálatára vonatkozóan.

* 1. A könyvvizsgálat díja: 2.900.000,- (azaz kettőmillió-kilencszázezer) Ft + a mindenkor hatályos Áfatörvény szerinti ÁFA/év.

A fenti változással tekintettel a SZOVA Nonprofit Zrt. Igazgatósága a Szombathelyi Távhőszolgáltató Kft. társasági szerződésének 44. számú módosítással egységes szerkezetbe foglalt szövegét Szombathely Megyei Jogú Város Közgyűlése számára elfogadásra javasolja, és javasolja az ügyvezető igazgató felhatalmazását a cégeljárás lefolytatására.

**26/2025. (IV.29.) sz. IG határozat**

A SZOVA Nonprofit Zrt. Igazgatósága a Szombathelyi Távhőszolgáltató Kft. 44. számú módosítással egységes szerkezetű Társasági szerződését Szombathely Megyei Jogú Város Közgyűlése számára **egyhangúlag** elfogadásra javasolja az ügyvezető igazgató Társasági szerződés aláírására és cégeljárásra történő felhatalmazásával.

**28/2025. (IV.29.) sz. IG határozat**

A SZOVA Nonprofit Zrt. Igazgatósága megtárgyalta a társaság 2025. évi üzleti tervét, és **4 igen szavazat és 1 tartózkodás mellett** az alábbi döntések meghozatalát javasolja Szombathely Megyei Jogú Város Közgyűlésének.

**…/2025. (IV.30.) Kgy. sz. határozat**

1. Szombathely Megyei Jogú Város Közgyűlése a SZOVA Nonprofit Zrt. 2025. évi üzleti tervét 6.561.905 ezer forint árbevétellel, 860.105 ezer forint üzemi és 845.105 ezer forint adózás előtti nyereséggel jóváhagyja. A Közgyűlés tudomásul veszi, hogy a tervezett nyereségből 858.881 ezer forint ingatlanértékesítésekből származik és az eredmény nem tartalmazza a devizakötvény átértékeléséből keletkező árfolyamkülönbözet összegét.
2. A Közgyűlés jóváhagyja, hogy a SZOVA Nonprofit Zrt. 2025. évi bértömege 1.855.154. ezer forint legyen.
3. A Közgyűlés a SZOVA Nonprofit Zrt. 2025. évi beruházási tervét 241.862 ezer forint összegben jóváhagyja.
4. A Közgyűlés felhatalmazza a SZOVA Nonprofit Zrt. vezérigazgatóját, hogy a társaság tulajdonát képező alábbi ingatlanokat versenyeztetési eljárás keretében értékesítse, azzal, hogy az adásvételi szerződéseket Szombathely Megyei Jogú Város Közgyűlésének jóvá kell hagynia:



1. Szombathely Megyei Jogú Város Közgyűlése úgy határoz, hogy az Aréna Savaria bérleti díja 2025. április 1-től havi 1.500.000 Ft + ÁFA összeg legyen és felhatalmazza a SZOVA Nonprofit Zrt. igazgatóságának elnökét és a Szombathelyi Sportközpont és Sportiskola Nonprofit Kft. ügyvezetőjét a szerződésmódosítás aláírására.
2. Szombathely Megyei Jogú Város Közgyűlése felkéri a SZOVA Nonprofit Zrt. vezérigazgatóját, hogy gondoskodjon a társaság által kezelt, üzleti, kereskedelmi és szolgáltatási célra bérbe adott helyiségek vonatkozásában kötött helyiségbérleti szerződések közjegyzői záradékkal történő ellátásáról, annak érdekében, hogy a bérleti szerződés bérbeadó részéről történő felmondása esetén biztosított legyen a helyiség mielőbbi kiürítése.
3. A Közgyűlés a társaság Tófürdő belépődíjainak emelésére vonatkozó javaslatát az üzleti terv 7. sz. mellékletének megfelelően jóváhagyja.

**30/2025. (IV.29.) sz. IG határozat**

1. A SZOVA Nonprofit Zrt. Igazgatósága megtárgyalta a társaság 2024. évi gazdálkodásáról készült beszámolóját, és azt **4 igen szavazat és 1 tartózkodás mellett** 14,553 milliárd forint mérlegfőösszeggel, 5,767 milliárd forint árbevétellel, 74.327 ezer forint üzemi nyereséggel és 191.766 ezer forint adózás utáni veszteséggel elfogadásra javasolja Szombathely Megyei Jogú Város Közgyűlésének.
2. Az Igazgatóság javasolja a Közgyűlésnek, hogy a társaság 2024. évi vesztesége az eredménytartalék terhére kerüljön elszámolásra.
3. Az Igazgatóság javasolja a Közgyűlésnek, hogy a társaság vezető tisztségviselőinek az Alapszabály X. fejezetében rögzítettek szerint a 2024. évi ügyvezetés megfelelőségét igazoló felmentvényt adja meg.

**32/2025. (IV.29.) sz. IG határozat**

A SZOVA Nonprofit Zrt. Igazgatósága megtárgyalta a SZOVA Szállodaüzemeltető Kft. 2025. évi üzleti tervét, és **4 igen szavazat és 1 tartózkodás mellett** az alábbi döntések meghozatalát javasolja Szombathely Megyei Jogú Város Közgyűlésének.

**…/2025. (IV.30.) Kgy. sz. határozat**

1. Szombathely Megyei Jogú Város Közgyűlése megtárgyalta a SZOVA Szállodaüzemeltető Kft. 2025. évi üzleti tervét, és azt 985 ezer forint üzemi és 985 ezer forint adózás előtti veszteséggel jóváhagyja, és elfogadásra javasolja a társaság taggyűlésének.
2. A Közgyűlés felhatalmazza a SZOVA Nonprofit Zrt. Igazgatóságának elnökét, hogy az üzleti terv elfogadását a SZOVA Szállodaüzemeltető Kft. taggyűlésén megszavazza.
3. Szombathely Megyei Jogú Város Közgyűlése javasolja a társaság taggyűlésének, hogy fogadja el a Service 4 You Szálloda Befektető Zrt. ajánlatát és a SZOVA Nonprofit Zrt. névértéken vásárolja meg a társaságtól a SZOVA Szállodaüzemeltető Kft. 25%-os üzletrészét. A Közgyűlés felhatalmazza a SZOVA Nonprofit Zrt. igazgatóságának elnökét, hogy a társaság taggyűlésén az üzletrész megvásárlására vonatkozó javaslatot szavazatával támogassa, egyúttal felkéri a SZOVA Nonprofit Zrt. vezérigazgatóját, hogy készítse elő az üzletrész adásvételi szerződésének tervezetét és terjessze azt jóváhagyásra a Közgyűlés elé.

**33/2025. (IV.29.) sz. IG határozat**

A SZOVA Nonprofit Zrt. Igazgatósága megtárgyalta a SZOVA Szállodaüzemeltető 2024. évi beszámolóját, és **egyhangúlag** az alábbi döntések meghozatalát javasolja Szombathely Megyei Jogú Város Közgyűlésének.

**…/2025. (IV.30.) Kgy. sz. határozat**

1. Szombathely Megyei Jogú Város Közgyűlése a SZOVA Szállodaüzemeltető Kft. 2024. évi beszámolóját 147.026 ezer forint mérlegfőösszeggel és 533 ezer forint veszteséggel elfogadásra javasolja a társaság taggyűlésének.
2. A Közgyűlés javasolja a taggyűlésnek, hogy a SZOVA Szállodaüzemeltető Kft. a 2024. évi veszteséget az eredménytartalék terhére számolja el.
3. A Közgyűlés javasolja a taggyűlésnek, hogy az ügyvezetőnek a 2024. évi ügyvezetés megfelelőségét igazoló felmentvényt adja meg.
4. A Közgyűlés felhatalmazza a SZOVA Nonprofit Zrt. Igazgatóságának Elnökét, hogy a SZOVA Szállodaüzemeltető Kft. 2024. évi beszámolójának elfogadását, a 2024. évi veszteség eredménytartalék terhére történő elszámolását, valamint a társaság ügyvezetőjének szóló, az ügyvezetés megfelelőségét igazoló felmentvény megadását a SZOVA Szállodaüzemeltető Kft. taggyűlésén szavazatával támogassa.

**34/2025. (IV. 29.) sz. IG határozat**

1. A SZOVA Nonprofit Zrt. Igazgatósága megtárgyalta a SZOVA-Projekt Kft. 2025. évi üzleti tervét, és azt **egyhangúlag** 675 ezer forint veszteséggel elfogadásra javasolja Szombathely Megyei Jogú Város Közgyűlésének.
2. Az Igazgatóság javasolja, hogy a Közgyűlés hatalmazza fel a SZOVA Nonprofit Zrt. Igazgatóságának elnökét az üzleti terv elfogadására.

**35/2025. (IV.29.) sz. IG határozat**

1. A SZOVA Nonprofit Zrt. Igazgatósága a SZOVA-Projekt Kft. 2024. évi beszámolóját 1.302 ezer forint mérlegfőösszeggel és 533 ezer forint veszteséggel **egyhangúlag** jóváhagyja és javasolja Szombathely Megyei Jogú Város Közgyűlésének, hogy a Közgyűlés hatalmazza fel a SZOVA Nonprofit Zrt. Igazgatóságának elnökét a beszámoló elfogadására.
2. Az Igazgatóság javasolja, hogy a SZOVA-Projekt Kft. 2024. évi vesztesége a társaság eredménytartalékának terhére kerüljön elszámolásra.
3. Az Igazgatóság javasolja Szombathely Megyei Jogú Város Közgyűlésének, hogy a Közgyűlés hatalmazza fel a SZOVA Nonprofit Zrt. Igazgatóságának elnökét arra, hogy a SZOVA-Projekt Kft. ügyvezetőjének a 2024. évi ügyvezetés megfelelőségét igazoló felmentvényt megadja.
4. Az Igazgatóság javasolja, hogy Szombathely Megyei Jogú Város Közgyűlése a SZOVA-Projekt Kft. tőkehelyzetével kapcsolatban hozzon döntést arról, hogy a SZOVA Nonprofit Zrt. vezérigazgatója vizsgálja meg a társaság megszűntetésének lehetőségét és tegyen javaslatot a SZOVA-Projekt Kft. megszűntetésének módjára.

Szombathely, 2025. április 29.

Dr. Károlyi Ákos Marton Zsolt

az Igazgatóság elnöke jegyzőkönyv hitelesítő

Horváth Andrea

jegyzőkönyvvezető